जब मैले क्रमशः पेशागत जीवन, पारिवारिक जीवन र सामाजिक जीवनको दायित्व सुरु गरेँ, मलाई मेरो गुरुदीक्षाको प्रयोग गरिरहेँ जस्तो लाग्यो । अगाडि आउने प्रत्येक परीक्षाहरु कम्ती महत्वपूर्ण हुँदैनन् जसले अगाडिका गल्ती सुधार गर्न सक्छ ऊ नै वास्तविक जीवनमा अगाडि बढ्दछ । स्कुले जीवनमा पढाइमा जसजसलाई मैले पछाडि पारेको थिएँ आज उनै साथीहरु व्यवसायिक र सामाजिक जीवनमा म भन्दा निकै अगाडि रहेका छन्, अब्बल ठहरिएका छन् । यसैले स्कुले जीवनमा हात पार्ने आकस्मिक असफलतालाई बौद्धिक असफलतासँग दाँजिन मिल्दैन । यसलाई अध्ययनको प्रक्रियागत त्रुटीको रुपमा लिनुपर्छ, जुन आफ्नो इच्छाशक्तिले जुनसुुुकै बेला सुधार गर्न सकिन्छ ।
